open-index/open-wikipedia-markdown huggingface dataset:
Kazimeždolni

**Kazimeždolni** () ir pilsēta Polijas austrumos, Ļubļinas vojevodistē, uz dienvidiem no Pulaviem Vislas labajā krastā. Vislielāko uzplaukumu piedzīvoja 16. un 17. gadsimtā, kad kļuva turīga labības tirdzniecībā pa Vislas upi. Lieliski saglabājušās vecpilsētas dēļ kopš 19. gadsimta ir populārs tūrisma centrs. Sevišķi vērtīga ir Kazimeždolni renesanses laika apbūve.

2007. gada 10. oktobrī policija ieņēma klosteri Kozimeždolni, kurā atradās 65 mūķenes. Mūķenes divus gadus pretojās Vatikāna lēmumam atcelt no amata šī klostera priekšnieci.

## Atsauces

## Ārējās saites
Kocka

**Kocka** () ir pilsēta un gmina Polijas austrumos, Ļubļinas vojevodistē, uz dienvidrietumiem no Radziņas Podlaskas.

1809. gadā, Napoleona karu laikā, pilsētas pievārtē notika Kockas kauja.

Polijas kampaņas laikā no 1939. gada 2. oktobra līdz 5. oktobrim pilsētas apkaimē notika pēdējā lielākā kauja. Krita gūstā apmēram 17 000 poļu karavīru.

## Atsauces

## Ārējās saites
Barbiturāti

[thumb|120px|[Barbitūrskābes (barbiturātu pamatstruktūras) formula]]
**Barbiturāti** ( - no barbitūrskābes, kuras nosaukums cēlies no personvārda Barbara) ir barbitūrskābes atvasinājumi, kurus medicīnā lieto par nomierinošiem, miega, pretkrampju un narkozes līdzekļiem. Barbiturāti pieder pie heterocikliskajiem savienojumiem (pirimidīna atvasinājumiem). Pazīstamākais barbiturāts ir fenobarbitāls jeb lumināls.

## Ārējās saites
* barbiturati | Medicīnas termins
Dubultdiode-pentode

[thumb|160px|Dubultdiode-pentode EBL21 [loktālās lampas|loktālajā korpusā]]
**Dubultdiode-pentode** ir kombinētā elektronu lampa, kas vienā balonā ietver trīs neatkarīgas lampas - divas vakuuma diodes un vienu pentodi. 
thumb|left|110px|Dubultdiode-pentode 6Б8С ar metāla kārtiņu pārklātā stikla balonā ar oktālo cokolu
## Vēsture
Dubultdiode-pentode, tāpat kā dubultdiode-triode tika konstruēta, lai samazinātu atsevišķu lampu skaitu aparatūrā.

## Izmantošana
Dubultdiodes-pentodes agrāk tika izmantotas radiouztvērējos kā divkāršs detektors (viena diode kalpoja kā galvenais detektors, otra - kā automātiskās pastiprinājuma regulēšanas shēmas detektors). Lampas pentodes daļa tika izmantota kā signāla pastiprinātājs.
Gazotrons

[thumb|180px|Ar [ksenons|ksenonu pildīts gazotrons ГГ1-2/5 ar karstu katodu]]
**Gazotrons** (gāze + (elek)trons) ir ar gāzi (inertu gāzi vai dzīvsudraba tvaikiem) pildīta divelektrodu elektronu lampa, kas darbojas kā strāvas taisngriezis. Gazotronā strāva plūst, pateicoties lokizlādei retinātā gāzē. Atšķirībā no tiratroniem, gazotroni nav regulējami.

## Uzbūve
Gazotronam, tāpat kā diodei, ir divi darba elektrodi - anods un auksts katods. Elektrodiem visbiežāk ir metāla disku forma. Gazotroniem ir arī palīgelektrods - metāla stieples spirāle gazotrona uzsildīšanai un termoelektronu emisijai. Elektrodi ievietoti stikla balonā ar izvadiem. Balonā ir iepildīta retināta gāze - dzīvsudraba tvaiki, vai arī argons, ksenons vai cita inerta gāze.

## Darbības princips
Gazotrons darbojas nepatstāvīgas lokizlādes režīmā (nepieciešams, lai palīgelektrods emitētu pietiekami daudz termoelektronu un būtu pietiekami augsts anodspriegums). Pieliekot gazotronam maiņspriegumu, tā pozitīvā pusperioda laikā spriegums sasniedz tādu vērtību, lai sāktos lokizlāde starp katodu un anodu. Strāva lēcienveidīgi pieaug, bet spriegums nokrītas līdz gāzes jonizācijas potenciāla vērtībai. Kad spriegums pozitīvā pusperioda laikā nokrītas zem jonizācijas potenciāla, gazotrons "nodziest". Arī negatīvā pusperioda laikā strāva caur gazotronu nevar plūst.

## Gazotronu priekšrocības
Gazotroniem ir mazāks sprieguma kritums starp anodu un katodu un lielāks lietderības koeficients nekā kenotroniem un pat daudzām pusvadītāju diodēm.

## Gazotronu trūkumi
* Gazotroni pirms darbināšanas jāuzsilda (lieljaudas gazotroni pēc ilgstošas nelietošanas pat līdz 2 stundām). Padodot pilnu pozitīvu anodspriegumu uz aukstu gazotronu, tā katods tiek sabojāts, jo pozitīvie joni bombardē to un sagrauj oksīda pārklājumu.
* Pieliekot pārāk lielu maiņspriegumu anodam, negatīvā pusperioda laikā gāzē palikušie pozitīvie joni pārāk lielā ātrumā virzās uz anodu un izsit no tā sekundāros elektronus, kas var izraisīt lokizlādes rašanos pretējā virzienā un gazotrona bojājumus. Nepietiekami uzsildītam dzīvsudraba gazotronam turklāt uz anoda var palikt sīki dzīvsudraba pilieniņi, kas arī kalpo kā sekundārās emisijas centri ar lielu strāvas blīvumu.
* Dzīvsudraba gazotroni satur indīgu vielu.

## Izmantošana
Agrāk izmantoja strāvas taisngriešanai, bet mūsdienās pārsvarā tiek aizstāti ar pusvadītāju taisngriežiem. Tomēr dažās rūpnieciskās elektrobarošanas ierīcēs gazotronu izmantošana ir izdevīgāka.

## Ārējās saites
Termoelektronu emisija

**Termoelektronu emisija** - brīvu elektronu atdalīšanās no sakarsētiem ķermeņiem jeb elektronu emisijas veids, kas pamatojas uz temperatūras iedarbību. Lai emisija būtu iespējama, elektronu kinētiskajai enerģijai jābūt pietiekamai, lai sarautu saiti ar emitējošo vielu. Istabas temperatūrā šī enerģija parasti nav pietiekama, tādēļ emitējošie ķermeņi (piemēram, radiolampu katodi) ir jāuzkarsē. Vislabākās emitējošās vielas ir dažādu sārmu metālu oksīdu maisījumi. 

Uz termoelektronu emisijas parādību balstās visa lampu elektronika.

## Vēsture
Elektronu izstarošanu no sarkani nokaitētas dzelzs pirmais atklāja Daniels Lordans 1873. gadā. No jauna šo efektu atklāja Tomass Edisons , pētot kvēlspuldžu kvēldiegu pārdegšanu. Edisona efekts tika izskaidrots daudz vēlāk, tikai pēc elektronu atklāšanas 1897. gadā un tad to arī nosauca par termoelektronu emisiju. Praktisku parādības pielietojumu (detektēšanai radioviļņu uztveršanā) atrada Džons Flemings 1904. gadā. Termoelektronu emisijas fenomenu daudz pētījis fiziķis Ovens Ričardsons (*Owen Willans Richardson*), par ko saņēmis Nobela prēmiju 1928. gadā.

## Skatīt arī
* Vakuuma diodes darbības princips

## Ārējās saites
Mars Pathfinder

**Mars Pathfinder** bija ASV nolaižamais aparāts, kas, lai nosēstos uz Marsa, izmantoja tam laikam unikālo gaisa spilvenu sistēmu. Aparāts startēja 1996.gada 4.decembrī un 1997.gada 4.jūlijā veiksmīgi nosēdās uz Marsa. Tā vietā lai izmantotu sarežģīto bremzēšanas raķešu sistēmu, "Pathfinder" no sākuma izlaida bremzēšanas izpletni un vēlāk piepildīja gaisa spilvenu sekcijas, kas aptvēra visu kapsulu. Pēc tam izpletnis tika atlaists un aparāts nokrita uz Marsa virsmas, kur pēc vairākiem lēcieniem nobremzējās pilnībā. Kad kritiens bija beidzies un bija pabeigtas sistēmu pārbaudes, aparāts atvēra aizsargkapsulu un uzsāka darbu.
Dienu pēc nosēšānās uz Marsa virsmas tika izvadīts mazs pašgājējrobots "Sojourner", kas izlūkoja nolaižamā aparāta apkārtni, pētot dažus lielākos akmeņus.
Zonde darbojās 83 Marsa dienas un sakari ar to pazuda 1997. gada 27. septembrī. NASA mēģināja atjaunot sakarus līdz pat 1998. gada 10. martam, kad arī tika oficiāli paziņots par zondes darbības beigām.
"Pathfinder" nolaižamais aparāts ieguva 16 500 fotogrāfijas, kā arī retranslēja 550 attēlus, kurus ieguva pašgājejrobots. Nolaižamais aparāts veica vairākas atmosfēras ķīmiskās analīzes un novēroja Marsa laikapstākļus. "Sojourner" veica vairāku akmeņu ķīmisko analīzi.
"Mars Pathfinder" bija viena no nosacīti "lētajām" NASA misijām, jo visa programma izmaksāja tikai 150 miljonus ASV dolāru un tas bija apmēram 5 reizes mazāk par "Viking" programmas izmaksām. Veiksmīgās nosēšanās sistēmas darbība pavēra iespējas nosēdināt aparātus uz Marsa daudz lētāk un drošāk.

## Ārējās saites
Nozomi

**Nozomi** ( "Cerība") jeb **Planet-B**) bija Japānas starpplanētu zonde, kuru bija paredzēts ievadīt orbītā ap Marsu, un tai bija jāpēta planētas atmosfēra, jonosfēra, magnetosfēra un putekļu kustība Marsa atmosfēras augšējos slāņos. Aparāts startēja  ar nesējraķeti M-5. Vairāku kļūmju dēļ zondei neizdevās ieiet Marsa orbītā, un 2003. gadā misija tika atcelta

## Zemes atstāšana
Lai ietaupītu degvielu, *Nozomi* izmantoja gravitācijas manevru, vairākas reizes pārlidojot Mēnesi un Zemi. Zonde pārlidoja Mēnesi divas reizes —  un .  kosmiskais aparāts pārlidoja Zemi, un pēc 7 minūšu ilga dzinēja darbības impulsa uzsāka ceļu uz Marsu. Manevra laikā degvielas sūkņa problēmu dēļ notika degvielas noplūde, un zonde neieguva nepieciešamo paātrinājumu, lai sasniegtu Marsu.  notika divas dzinēja iedarbināšanas, lai koriģētu trajektoriju, bet arī ar to nepietika *Nozomi* ieiešanai planētas orbītā.

## Jaunais lidojuma plāns
Ņemot vērā radušos situāciju, lidojuma plāns tika mainīts. *Nozomi* palika heliocentriskā orbītā vēl uz četriem gadiem, lai mēģinātu pārlidot Zemi 2002. gada decembrī un 2003. gada jūnijā, kā rezultātā iegūtu nepieciešamo paātrinājumu un sasniegtu Marsu 2003. gada decembrī.

, kad zonde tuvojās Zemei, lai veiktu pirmo pārlidojumu, spēcīga Saules vētra sabojāja sakaru un energoapgādes sistēmu. Īssavienojums sabojāja degvielas apsildes sistēmu un atlikusī aparāta raķešdegviela sasala. Tuvojoties Zemei, degviela atkusa, un pārlidojuma manevrs izdevās.

Vēl viens Zemes pārlidojums notika , kurš veiksmīgi izdevās, jo degviela bija atkususi Saules tuvuma dēļ.

## Marsa pārlidojums
 neizdevās noorientēt kosmisko aparātu, lai sagatavotu to  Marsa orbītas ieiešanas manevram. Tika pieņemts lēmums misju pārtraukt. Atlikusī degviela tika izmantota mazam manevram, lai novirzītu trajektoriju tā, lai aparāts nenogāztos uz Marsa un nepiesārņotu to ar Zemes baktērijām (tā kā aparātam nebija jānolaižas, sterilizācijas procedūras nebija tik striktas).
2003. gada 14. decembrī *Nozomi* pārlidoja Marsu. Pašlaik zonde atrodas heliocentriskā orbītā ar periodu aptuveni 2 gadi. Lai gan misija ir atcelta, kosmiskais aparāts vēl darbojas.

## Ārējās saites
Mars Climate Orbiter

thumb|200px|upright|Mars Climate Orbiter pārbaužu laikā.
**Mars Climate Orbiter** aparāta uzdevums bija pētīt Marsa klimatiskos apstākļus no orbītas. Aparāts startēja 1998. gada 11. decembrī un Marsu sasniedza 1999. gada 23. septembrī. NASA kontroles centrs saņēma informāciju, ka aparāts uzsācis bremzēšanas manevru, taču 10 minūtes vēlāk pēc bremzēšanas manevra, kad aparātam būtu jau jābut orbītā ap Marsu , signāli vairs netika saņemti un sakari ar aparātu pazuda. Vēlāk, izmeklējot avārijas iemeslus, atklājās, ka navigācijas dators dažus datus saņēma angļu impēriskajā, nevis metriskajā mērvienibu sistēmā un šī iemesla dēļ aparāts uzsāka bremzēšanu tikai 57 kilometru augstumā virs Marsa (nevis 150 kilometru augstumā, kā plānots) šajā augstumā Marsa atmosfēra jau bija pietiekoši bieza, lai izraisītu berzi ar aparātu un to iznīcinātu.
Mērvienību sistēmas jūklis bija radies programmatūras kļūdas dēļ. Aparāta rotācijas dzinēja vadības programma uz Zemes darbojās ar mārciņām (impēriskā mērvienība), bet paša aparāta dzinēji - ar ņūtoniem (metriskā mērvienība). Šī nesakritības dēļ aparāts palēnām novirzījās no kursa un orbītā iegāja daudz zemāk nekā plānots.
Mars Polar Lander

**Mars Polar Lander** tika palaists kopā ar "Deep space 2" aparātiem, kuru mērķis bija ieurbties gruntī. Aparāta uzdevums bija nosēsties Marsa dienvidpola polārajos apgabalos un pētīt Marsa ledu un grunti sasaluma joslā. 
Aparāts startēja 1999. gada 3. janvārī un Marsu sasniedza 1999. gada 3. decembrī. Aparātam bija jānosēžas izmantojot bremzēšanas raķešdzinēju un nolaišanās gaitā jānomet "Deep space 2" zondes. Taču sazināties ar nolaižamo aparātu pēc tam, kad tam bija jānosēžas, neizdevās. Izmeklēšanas laikā, kā visticamākā aparāta pazušanas versija tika izvirzīta programmatūras un sensoru kļūda, kas nolaižamā aparāta balsta kāju atlocīšanas radīto vibrāciju kļūdaini uzskatīja par vibrācijām, kas rodas nosēžoties un šī iemesla dēļ borta dators bremzēšanas dzinēju atslēdza par agru brīdī, kad zonde bija 40 metru augstumā virs virsmas. Rezultātā zonde vienkārši nogāzās un Marsa virsmas.

## Ārējās saites
Seether

**Seether** ir post-grunge/alternatīvā metāla grupa no Dienvidāfrikas. Sākotnēji grupas nosaukums bija "Saron Gas", taču tas tika nomainīts 2002. gadā, līdz ar grupas otrā albuma "Disclaimer" (tulk. - *noliegšana*) iznākšanu un nozīmīgu debiju.

## Diskogrāfija

* 2000. g. - "Fragile" (kā grupa "Saron Gas") 
* 2002. g. - "Disclaimer"
* 2004. g. - "Disclaimer II" ("Disclaimer" atkārtots izdevums) 
* 2005. g. - "Karma and Effect" 
* 2006. g. - "One Cold Night" 
* 2007. g. - "Finding Beauty In Negative Spaces"

## Ārējās saites
* Seether oficiālā mājaslapa
Deep Space 2

**Deep Space 2** bija divas basketbola bumbas izmēra zondes, kuras tika nomestas uz Marsa. Zondēm būtu bijis jāietriecas gruntī, sadaloties divās daļās - augšējā daļa paliktu nosacītā virspusē, bet otra ieurbtos dziļāk un pētītu polāro grunti. Pēc tam, kad tika zaudēti sakari ar "Mars Polar Lander", tā arī neizdevās sazināties ar šīm zondēm. Iespējams, ka abas zondes trāpija klinšainā apvidū un tika sadragātas. Arī baterijas, kuras tika uzlādētas starta brīdī, pēc gandrīz gadu garā lidojuma varēja būt jau zaudējušas nepieciešamo lādiņu.
Beagle 2

***Beagle 2*** (no  "dzinējsuns") bija Apvienotajā Karalistē būvētais nolaižamais aparāts, kas uz Marsu devās kopā ar Eiropas Kosmosa aģentūras zondi *[[Mars Express]]*. Pēc paredzētās nolaišanās uz planētas virsmas no tā nav saņemts neviens signāls, un tiek uzskatīts, ka tas gājis bojā nolaižoties.

*Beagle 2* izstrādāja *Open University* zinātnieku grupa profesora Kolina Pilindžera (*Colin Pillinger*) vadībā sadarbībā ar Leičestras universitāti. Aparāta mērķis bija uz Marsa virsmas meklēt dzīvības vai tās kādreizējas eksistences pazīmes.

Nolaižamā aparāta nosaukums tika dots par godu kuģim *[[HMS Beagle]]*, ar kuru Čārlzs Darvins devās apkārt zemeslodei zinātniskajā ekspedīcijā, iegūstot pierādījumus par dzīvības attīstību uz Zemes.

*Mars Express* ar tam piestiprināto *Beagle 2* tika palaists  17:45 UTC ar nesējraķeti *[[Sojuz-FG/Fregat]]* no Baikonuras kosmodroma Kazahstanā. Dažas dienas pirms *Mars Express* ieiešanas Marsa orbītā no tā tika atdalīts *Beagle 2*, kas tālāk devās autonomā lidojumā pa ballistisko trajektoriju.

Pēc iziešanas caur Marsa atmosfēru tālākā *Beagle 2* bremzēšana notika ar izpletni. Apmēram 1 m virs planētas virsmas bija jāpiepūšas gaisa spilveniem, kas nolaižamo aparātu aizsargātu trieciena laikā. Nosēšanās uz Marsa virsmas bija paredzēta 25. decembrī aptuveni 02:45 UTC līdzenā reģionā *Isidis Planitia* 10,6° Z, 270° R.

Pēc nolaišanās *Beagle 2* bija jānoraida signāls uz NASA Marsa pavadoni *[[Mars Odyssey]]*, bet tas nenotika. Nākamajās dienās tika izmantots Lovela radioteleskops Džordela Banka observatorijā, bet arī ar to netika saņemti no *Beagle 2* nākuši signāli. , fotografējot iespējamo nosēšanās vietu, tika ievērots krāteris, un tika izvirzīta ideja, ka aparāts nosēdies tajā un nespēj sazināties krātera sienu radītās ēnas dēļ. Vēlāk, iegūstot augstākas izšķirtspējas attēlus, šī hipotēze tika noraidīta. 2004. gada janvārī un februārī mēģinājumus sazināties veica *Mars Express*, bet arī neveiksmīgi.  tika pārtraukti jebkādi mēģinājumi sazināties ar aparātu, un oficiāli tika paziņots par misijas neveiksmīgām beigām.

 tika paziņots, ka zondes *[[Mars Reconnaissance Orbiter]]* uzņemtajos attēlos atrasts *Beagle 2*, un tas atrodas 5 km no plānotās nolaišanās vietas centra. Neskaidrajos attēlos redzams, ka nolaižamais aparāts ir atvēris divus vai trīs no četriem saules bateriju paneļiem. Tā kā sakaru antena ir izvietota zem pēdējā paneļa, tad zonde nevarēja pārraidīt vai saņemt radiosignālus. Speciālisti secina, ka paneļu atvēršanas mehānisms bojāts nolaižoties vai arī paneļu atvēršanu kavēja gaisa spilveni.
Kozane

**Kozane** () ir pilsēta Grieķijā, Rietummaķedonijas perifērijas galvaspilsēta.

## Atsauces

## Ārējās saites
Albērs Fērs

**Albērs Fērs** (*Albert Fert*; dzimis ) ir franču fiziķis, viens no gigantiskās magnētiskās pretestības atklājējiem. Viņš ir profesors *[[Université Paris-Sud]]* Parīzē un zinātniskais direktors *Centre national de la recherche scientifique* un Thales Group kopējai laboratorijai. Viņam 2007. gadā tika piešķirta Nobela prēmija fizikā kopā ar Peteru Grīnbergu.

Strādājot *Université Paris-Sud* Parīzē, Fērs 1988. gadā atklāja gigantiskās magnētiskās pretestības efektu. Tajā pašā laikā neatkarīgi no Fēra to pašu efektu atklāja Peters Grīnbergs, strādājot Jūlihas Pētījumu centrā (*Forschungszentrum Jülich*) Vācijā. Tāpēc Nobela prēmiju piešķīra abiem zinātniekiem.
thumb|left|180px|Fērs uzstājas ''EP2DS'' konferencē 2007. gadā, Dženovā

## Atsauces

## Ārējās saites

*
Miglas iezis

**Miglas iezis** (arī Pļavas iezis) ir 14 m augsts kupolveida smilšakmens atsegums, Amatas labajā krastā, aptuveni 300 m lejpus Zvārtes ieža, Rubeņkalna (arī Čūsku kalna) R nogāzē. Ieža pakājē ir Amatas vecupe un avots. 

Informācijas plāksnīte pie Miglas ieža vēsta:
Vietējas nozīmes aizsargājams ģeoloģisks dabas piemineklis. Atrodas ~ 300 m uz ziemeļaustrumiem no Zvārtes ieža.
Miglas iezi vietējie iedzīvotāji agrāk dēvējuši par Pļavas iezi. Iezis kā šaura strēle turpinās mežā. Tur tas senāk saukts par Čūsku kalnu.
Miglas iezis ir augšdevona Gaujas svītas (D3gj) sarkano smilšakmeņu atsegums. Tā garums 90 m, augstums 8-14 m.
Atsegumā novērojams devona smilšakmeņiem raksturīgais slīpslāņojums. Iezī redzamas vairākas ūdens izskalotas nišas un joslas.  Nedaudz tālāk uz ziemeļiem no Miglas ieža atrodas Čūsku iezis. Šis iezis atrodas dziļāk mežā, tālāk no Amatas krasta. Šis iezis ir skatāms tikai pa fragmentiem.   Šeit atrodas mākslīgi izveidotā vai apdarinātā Bēgļu jeb Čūsku ieža ala.

## Attēlu galerija

Attēls:Miglas iezis 2002-10-12.jpg|Miglas ieža izcilnis skatoties no Raganu pļavas 2002. gadā
Attēls:Miglas iezis 2008.JPG|Izcilnis 2008. gadā
Attēls:Miglas_iezis.jpg|Izcilnis 2014. gadā
Attēls:Miglas_ieza_gabals.jpg|Smilšu pulksteņa formas veidojumus
Attēls:Taka_uz_Miglas_iezi.jpg|Bijusī taka, kas veda uz Miglas ieža un Čūsku kalna virsotni
Attēls:Luzums_Miglas_iezi.jpg|Šajā iezī ir redzami vairāki lūzumi
Attēls:Miglas_ieza_sakums.jpeg|Atseguma sākums, kas atrodas vistuvāk Raganu pļavai
Attēls:Gravejumi_Miglas_iezi.jpg|Vieni no vecākajiem gravējumiem ir datējami ar 1899. gadu
Attēls:Skats_no_Miglas_ieza.jpg|No Miglas ieža paveras skats uz Amatu un Raganu pļavu
Attēls:Nisa_Miglas_izi.jpg|Miglas iezī ir atrodamas vairākas nelielas nišas


## Atsauces
Stiglovas katoļu baznīca

**Stiglovas Svētā Krusta pagodināšanas Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Mērdzenes pagasta Latvīšu Stiglovā. Izvietota ceļu Ludza—Kārsava—Pudinova—Stiglova krustojumā. Baznīca ir iekļauta valsts aizsargājamo kultūras pieminekļu sarakstā.

## Raksturojums
Stiglovas baznīca ir ar koka dēļiem apšūta guļbūve, kas novietota uz augstiem laukakmens pamatiem. Baznīcai ir divi torņi.
Baznīcas izmēri — 27 x 17 x 17 m. Baznīcas iekšējā apdarē dominē koks. Tajā ir trīs altāri, ērģeles. Interjerā redzami sižeti no Kristus dzīves, kas veidoti no ģipša.
Ap baznīcu ir akmens mūris. Tā ziemeļu pusē ir apbedījums. Rietumos, pie galvenās ieejas, mūra stūros ir divas nelielas kapelas ar zvanu torņiem.

## Vēsture
Ar Inflantijas bīskapa Nikolaja Poplavska palīdzību 1706. gadā tika likti Mihalovas baznīcas pamati, to uzbūvēja un iesvētīja 1710. gadā. 1769. gadā bīskaps Jānis Stepāns Giedroics pārcēla šo koka baznīcu no Pudinovas uz Latvīšu Stiglovu. Baznīca bija apšūta ar dēļiem, apšuvumā izmantojot kaltās naglas. Tai bija arī koka dēļu jumts. 1929. gadā tika pārbūvēti torņi un baznīca ieguva tagadējo izskatu. 1956. gadā priesteris D. Locis panāca dēļu jumta pārklāšanu ar skārdu.
thumb|left|200px|Baznīcas iekštelpas

## Atsauces

## Ārējās saites
Par Stiglovas Romas katoļu baznīcu Ludzas bibliotekā
Fērs

**Fērs** var būt:
* Albērs Fērs — franču fiziķis;
* Džeds Fērs — ASV ģitārists, komponists un producents;
* Ēriks Fērs — kanādiešu hokejists;
* Tero Fērs — somu orientierists.
Senāts

**Senāts** ir apspriežu asambleja, bieži vien divpalātu likumdevēja augšpalāta vai palāta. Nosaukums cēlies no senās Romas Senāta (), kas apzīmēja vecāko sapulci (latīņu *senex* nozīmē "vecākais" vai "vecais vīrs") un tāpēc tika uzskatīts par gudrāko un pieredzējušāko sabiedrības vai valdošās šķiras locekļu sanāksmi. Tomēr Romas Senāts nekādā ziņā nebija mūsdienu parlamentārisma priekštecis vai priekštecis, jo Romas senāts nebija *[[de iure]]* likumdošanas institūcija. Republikas laikā tas bija padomdevējs orgāns. Senāta varas apjoms bija visai plašs. Tautas sapulces pieņemtos lēmumus līdz pat 3. gadam p.m.ē. apstiprināja senāts, konsuliem tas piešķīra ārkārtējās pilnvaras. Diplomātisku sakaru un starptautisku līgumu jautājumi arī ietilpa senāta kompetencē. Romas impērijas laikā tas kļuva maznozīmīgs.

Daudzās valstīs ir varas iestāde ar senāta nosaukumu, kas sastāv no senatoriem, kuri atkarībā no valsts var tikt ievēlēti, iecelti, mantojuši titulu vai ieguvuši dalību ar citām metodēm. Mūsdienu senāti parasti kalpo, lai nodrošinātu "prātīgu otrās domas palātu", lai izskatītu zemākās palātas pieņemtos tiesību aktus, kuru locekļus parasti ievēl. Lielākajai daļai senātu ir asimetriski pienākumi un pilnvaras salīdzinājumā ar attiecīgo apakšpalātu, kas nozīmē, ka tiem ir īpaši pienākumi, piemēram, ieņemt svarīgus politiskos amatus vai pieņemt īpašus likumus. Un otrādi, daudziem senātiem ir ierobežotas pilnvaras grozīt vai apturēt izskatāmos likumprojektus, un centienus apturēt vai veto likumprojekta pieņemšanai var apiet apakšpalāta vai cita valdības nozare.

Latvijā par Senātu dēvē Augstāko tiesu, savukārt Somijas Senāts līdz 1918. gadam apvienoja valdības un Augstākās tiesas funkcijas. ASV Senāts ir parlamenta augšpalāta, taču vairumam štatu arī ir sava līmeņa senāti.

Senāts parasti ir arī viena no vadības institūcijām universitātēs, tai skaitā Latvijā lielākajās RTU un LU.

## Atsauces

## Ārējās saites
Patriks Vaits

**Patriks Viktors Martindeils Vaits** (Patrick Victor Martindale White; , miris ) bija Austrālijas rakstnieks, kas tiek uzskatīts par vienu no nozīmīgākajiem angliski rakstošajiem 20. gadsimta novelistiem. No 1935. gada līdz savai nāvei viņš publicēja divpadsmit noveles, divus īsus stāstu krājumus, astoņas lugas. 1973. gadā viņam piešķīra Nobela prēmiju literatūrā.

## Ārējās saites

*
Emigrācija

**Emigrācija** (no  — ‘izceļošana’) ir piespiedu vai brīvprātīga izceļošana no savas valsts. Par emigrāciju dēvē arī dzīvi ārzemēs šāda izceļotāja statusā un emigrantu kopumu kādā valstī. Savukārt bijušo emigrantu atgriešanās atpakaļ dzimtenē tiek saukta par reemigrāciju.

Emigrācija ir indivīda vai ģimenes patstāvīgs lēmums pārcelties uz citu valsti atšķirībā no piespiedu pārvietošanas — deportācijas. Emigrācijas iemesli ir karš, bads, nabadzība, politiskās represijas, etniskie konflikti, starpkonfesionālie konflikti, dabas un vides katastrofas, ģimenes atkalapvienošanās, diskriminācija (nacionālā, reliģiskā, sociālā u. c.), nespēja iegūt izglītību, profesiju, darbu, grūtības īstenot radošus, profesionālus, ekonomiskus un citus personiskos un ģimenes plānus. Emigrācija ir saistīta ar izbraukšanu no valsts, t.i., robežas šķērsošanu. Emigrācija atšķiras no īstermiņa ceļojumiem personīgiem vai darba mērķiem vai tūrisma ceļojumiem ar to, ka tā obligāti ietver pastāvīgās dzīvesvietas maiņu.

Emigranti ārpus savas etniskās dzimtenes veido diasporu.

## Skatīt arī
* Imigrācija

## Ārējās saites
Spartaka savienība

thumbnail|"Spartakieši darbībā" revolūcijas pretinieku aģitācijas plakāts 1919. gadā
**Spartaka savienība** () bija radikāli kreisa vācu marksistu organizācija, kas tika izveidota 1918. gada 11. novembrī, kad no Vācijas Sociāldemokrātiskās partijas atšķēlās 1915. gadā izveidotā **Spartaka grupa**, kas iestājās pret partijas politisko nostāju, atbalstot valsts vadību Pirmajā pasaules karā.

Organizācijas darbībai bija būtiska loma Novembra revolūcijas notikumos — viņi veica aģitāciju, organizēja masu streikus un bruņotas vienības varas pārņemšanai, veicināja padomju izveidi, kā arī faktiski vadīja pašu revolūcijas norisi. Starp tās līderiem bija Karls Lībknehts, Roza Luksemburga, Klāra Cetkina un citi vācu marksisti.

Revolūcijas iespaidā organizācija vēl vairāk radikalizējās. Jau 1918. gada decembrī tā kopā ar citām radikāli kreisām organizācijām sasauca kongresu, kura rezultātā tika nolemts nodibināt Vācijas Komunistisko partiju, kas vēlāk iekļāvās Kominternē. Arī vēlāk Veimāras Republikā vācu komunistus nereti sauca par spartakiešiem.

## Ārējās saites
* Spartaka savienība
Ha

**Ha** var būt:
* hektārs, laukuma mērvienība,
* smieklu rakstisks atveidojums,
* agrākā dubnija nosaukuma "hānijs" ķīmiskais simbols.
Urāla

**Urāla** () jeb **Žajika** (), agrāk **Jaika**, ir upe Kazahstānā un Krievijas Federācijā. Sākas Urālu kalnos Baškortostānā, tek uz dienvidiem cauri Čeļabinskas apgabalam, strauji pagriežas uz rietumiem un tek cauri Orenburgas apgabalam, tad atkal pagriežas uz dienvidiem un plūst cauri Atirau apgabalam Kazahstānā. Tradicionāli Urālas upe tiek uzskatīta par Āzijas un Eiropas ģeogrāfisko robežu. Lielākās pilsētas upes krastos ir Orenburga un  Magņitogorska.

## Pietekas
Pietekas, sākot no iztekas:
* Čagana
* Irteka
* Utva
* Ileka
** Lielā Čobda
* Kindeļa
* Sakmara
** Salmisa
* Ora
* Sunduka

## Atsauces

## Ārējās saites
Sputnik-2

**Otrais Zemes mākslīgais pavadonis** jeb **Sputnik-2** (no  "pavadonis") jeb **PS-2** (no **Prosteišij Sputnik** — *Простейший Спутник-2* "vienkāršākais pavadonis") bija otrais Zemes mākslīgais pavadonis (ZMP), kuru PSRS ievadīja ģeocentriskā orbītā. Tas bija pirmais pavadonis ar dzīvu būtni — suni Laika. Suņa atgriešanās uz Zemi nebija paredzēta, tas gāja bojā, kosmiskajam aparātam pārkarstot.

## Galvenie uzdevumi
Bez pirmā Zemes pavadoņa uzdevumiem otrā mērķi bija:
* pārbaudīt iespēju dzīvai būtnei ilgstošāk uzturēties bezsvara stāvoklī;
* noteikt atmosfēras spektrālos raksturlielumus orbītas augstumā.

## Priekšvēsture
 tika palaists pirmais ZMP, kas pasaulē radīja lielu pārsteigumu. Pēc šī starta PSKP CK pirmais sekretārs Ņikita Hruščovs uzaicināja raķešu galveno konstruktoru Sergeju Koroļovu pie sevis, un sarunas rezultātā tika nolemts palaist nākamo pavadoni uz Oktobra revolūcijas 40. gadadienu.  tika pieņemts valdības lēmums par otrā pavadoņa palaišanu.

## Pavadoņa sagatavošana
Otrais ZMP tika izveidots rekordīsā laikā — 22 dienās. Tā kā jaunu pavadoni izgatavot mēneša laikā nebija iespējams, tad par pamatu tika ņemts pavadoņa PS (Sputnik-1) korpuss un hermētiskā dzīvnieku kabīne no R-2A raķešu programmas. Tie tika piestiprināti pie raķetes otras pakāpes, un nebija atdalāmi lidojuma laikā. Pirmā pavadoņa otrās pakāpes ilgais lidojums pieradīja, ka aparatūru var arī neatvienot no raķetes pēc ieiešanas orbītā, lai vienkāršotu konstrukciju.

 uz starta vietu tika nogādāta nesējraķete. Pavadonis ieradās pa daļām. Raķetes un pavadoņa samontēšana notika bez aizķeršanās.  sākās gatavošanās startam.

## Lidojuma gaita
Sputņik-2 tika palaists no Tjuratamas, PSRS  ar modificētu starpkontinentālo ballistisko raķeti R-7.

## Pavadoņa uzbūve
Raķetes otras pakāpes augšgalā tika novietots rāmis, pie kura tika stiprināta zinātniskā aparatūra. Hermētiskā dzīvnieku kabīne tika ievietota raķetes pārejas nodalījumā. Aparatūras lodveida konteiners atradās rāmja vidū.

Bez tam pavadonī tika iekļauti instrumenti Saules rentgena un ultravioletā starojuma izpētei (*SP-65*), kosmiskā starojuma intensitātes mērīšanai.

Rāmi ar aparatūru aptvēra konusveida raķetes priekšgals, kura nomešana notika ar atsperveida mehānismu. Rāmis ar aparatūru no raķešpakāpes nebija atdalāms, tie visi kopā veidoja pavadoni. Pavadoņa telemetrijas noraidīšanai tika izmantota 2. pakāpes telemetriskā aparatūra *Tral-C*, veicot tās automātisko pārslēgšanos pēc raķetes aktīvā lidojuma beigām. Pavadonim lidojot pāri PSRS teritorijai, īpašs elektropulkstenis ieslēdza zinātnisko un mēraparatūru, bet izslēdza to, nonākot ārpus valsts redzamības zonas.

Dzīvnieku kabīne tika izgatavota no alumīnija sakausējumiem. Tajā atradās iluminators. Konteinera bija dzīvības nodrošināšanas sistēma, kuras sastāvā ietilpa skābekļa ķīmiskais ģenerators, kas izdalīja skābekli elpošanai, neitralizēja ogļskābo gāzi un ūdens tvaikus. Termoregulācijai bija izgatavota vienkārša sistēma, līdzīga kā Sputnik-1; gaisa apmaiņai darbojās ventilators. Suņa ēdināšanai bija paredzēta barotava.

## Atsauces

## Ārējās saites
* Suņi, kaķi, vardes — visi dodas kosmosā Neatkarīgā rīta avīze Latvijai. 2007.11.03
Trikarbonskābju cikls

thumb|400px|Trikarbonskābju cikla shēma
**Trikarbonskābju cikls**, ko bieži sauc arī par **citronskābes ciklu** vai atklājēja vārdā par **Krebsa ciklu**, ir šūnu elpošanas galvenā sastāvdaļa. Tas ir bioķīmisks aerobs (gaisa skābekļa klātienē norisošs) process, kura laikā tiek iegūta dzīvajiem organismiem nepieciešamā enerģija. Enerģija rodas no vienkāršiem 3 līdz 6 oglekļa atomus saturošiem savienojumiem - tauku, olbaltumvielu un ogļhidrātu vielmaiņas produktiem, kuri sarežģītā daudzstadiju procesā pakāpeniski oksidējas līdz CO<sub>2</sub>, atbrīvojot ūdeņradi, kurš tālāk oksidējas līdz ūdenim, piedaloties adenozīntrifosforskābes - universālā enerģijas uzkrājēja un pārnesēja - sintēzē.

Ciklam organismā ir ne tikai enerģētiska loma - tas ir arī dažādu svarīgu mazmolekulāru savienojumu avots, no kuriem tiek sintezētas organismam nepieciešamas vielas.

## Vēsture
Citronskābes pārvērtības dzīvajās šūnās atklāja un izpētīja vācu bioķīmiķis Hanss Ādolfs Krebss. Par šiem pētījumiem viņam kopā ar Frici Albertu Lipmanu 1953. gadā tika piešķirta Nobela prēmija.

## Trikarbonskābju cikls dzīvajās šūnās
Eikariotiem visas Krebsa cikla reakcijas norisinās mitohondriju iekšienē, turklāt visi ciklā ietilpstošie katalītiskie fermenti atrodas brīvā veidā mitohondrija matriksā. Izņēmums ir sukcinātdehidrogenāze, kas lokalizēta uz mitohondriju membrānas iekšējās virsmas (ir iebūvēta membrānas lipīdu dubultslānī). Prokariotiem visas cikla reakcijas norisinās citoplazmā.

## Trikarbonskābju cikla vienkāršots apraksts
* Cikls sākas, acetilkofermenta A (acetil-CoA) molekulai savienojoties ar oksālacetāta molekulu (tajā ir 4 oglekļa atomi). Šajā reakcijā acetilkofermenta A acetilgrupa ar 2 oglekļa atomiem pievienojas oksālacetātam, veidojot citrātu (6 oglekļa atomi) un kofermentu A (CoA).
* Citrāts vairākās secīgās ķīmiskās pārvērtībās (oksidēšanās procesos) zaudē vispirms vienu, bet pēc tam arī otru karboksilgrupu, rodoties divām CO2 molekulām.
* Lielākā daļa oksidēšanās laikā radušās enerģijas tiek izmantota nikotīnamīda adenīndinukleotīda (NAD+) reducēšanai (ūdeņraža pievienošanai), veidojoties ar enerģiju bagātai molekulai − nikotīnamīda adenīndinukleotīda reducētajai formai (NADH). No katras trikarbonskābju ciklā iesaistītās acetilgrupas veidojas trīs NADH molekulas.
* Elektronus pievieno arī flavīna adenīndinukleotīds (FAD), kas darbojas kā elektronu akceptors, veidojot FAD H2.
* Cikla beigās rodas oksālacetāts, kas no jauna iesaistās reakcijā ar acetil-CoA un cikls sākas no jauna.
    
Kopējais Krebsa cikla vienādojums:
: Acetil-CoA → 2CO2 + CoA + 8e−
Boriss Infantjevs

**Boriss Infantjevs** (dzimis  Rēzeknē, miris ) bija Latvijas krievu folklorists, lingvists, literatūrzinātnieks, pedagogs, vēsturnieks. Filoloģijas zinātņu kandidāts, habilitētais pedagoģijas doktors. 

Strādāja Folkloras institūtā, LVU, LPSR Skolu ZPI. Zinātniskās intereses — slāvu un baltu valodu un folkloras sakari. Žurnāla "Klio" zinātniskais konsultants, BSA profesors.

## Apbalvojumi
Apbalvots ar IV šķiras Triju Zvaigžņu ordeni (2001), Lielo fokloras balvu (2001) un Krievijas Slāvu akadēmijas Puškina medaļu. Saņēmis arī Latvijas Pareizticīgās baznīcas apbalvojumus.

## Literatūra
* *Инфантьев Б. Ф.* Балто-славянские культурные связи — Рига, Веди, 2007
* Борис Федорович Инфантьев — жизнь и труды / Сост. И. Михайлов — Рига, Веди, 2004

## Atsauces

## Ārējās saites
* Ieskats biogrāfijā (Rēzeknes Centrālā bibliotēka)
* Personas dati 
* Pētera I tēls latviešu teikās — "Klio", № 2 
* Senie krievi Baltijas zemē — "Klio" №№ 5, 7, 8, 9, 10
Peters Grīnbergs

**Peters Grīnbergs** (; dzimis , miris ) bija vācu fiziķis, viens no gigantiskās magnētiskās pretestības atklājējiem. 2007. gadā viņam kopā ar Albēru Fēru tika piešķirta Nobela prēmija fizikā.
## Biogrāfija
Grīnbergs dzimis Plzeņā Bohēmijā, kas tajā laikā ietilpa Bohēmijas un Morāvijas protektorātā, ko bija okupējusi Vācija. Ģimene piederēja pie Sudetu vāciešiem, pēc kara viņus internēja, vecākus ievietoja nometnē. Tēvs 1945. gada 27. novembrī ieslodzījumā mira un tika apglabāts masu kapā (māte nodzīvoja līdz 100 gadu vecumam un mira 2002. gadā). Mātei bija jāstrādā lauksaimniecībā un jādzīvo noteiktā vietā kopā ar vecākiem. Vēlāk tur pievienoja arī bērnus. 1946. gadā, kā lielākā daļa vāciešu, viņi tika izsūtīti no Čehoslovākijas teritorijas. Tādējādi septiņu gadu vecumā Grīnbergs nokļuva Lauterbahā, Hesenē.

Grīnbergs studēja Darmštates tehniskajā universitātē, 1969. gadā saņēma doktora grādu. No 1969. līdz 1972. gadam strādāja Karltonas universitātē Otavā, Kanādā. Pēc tam līdz pat 2004. gadam strādāja Jūlihas Pētījumu centrā (*Forschungszentrum Jülich*) Vācijā. Tur 1988. gadā Grīnbergs atklāja gigantiskās magnētiskās pretestības efektu. Tajā pašā laikā neatkarīgi no Grīnberga to pašu efektu atklāja franču fiziķis Albērs Fērs, kas strādāja *[[Université Paris-Sud]]*. Tāpēc Nobela prēmiju piešķīra abiem zinātniekiem.

## Apbalvojumi un pagodinājumi
* Nobela prēmija fizikā (2007)
* Volfa balva (2007)
* Āhenes Tehniskās universitātes Goda doktors (2007)
* Rūras Universitātes Bohumā Goda doktors (2002)
* Ķelnes Universitātes Goda doktors (2008)
* Zārbrikenes Universitātes Goda doktors (2008)
* Atēnu universitātes Goda doktors (2009)
* Sendai Universitātes Goda doktors
* Gebzes Tehniskās universitātes Goda doktors (2008)
* Jülihas Goda pilsonis (2008).
right|250px
## Atsauces

## Ārējās saites

* Petera Grīnberga biogrāfija Nobela prēmijas mājaslapā (angliski)
Skype

***Skype*** () bija telesakaru lietojumprogramma, kas specializējusies videočatu un bezmaksas balss zvanu nodrošināšanā no datora, planšetdatora, mobilajām ierīcēm citiem *Skype* lietotājiem, vai arī uz tālruņiem par maksu. Papildu iespējas ir tūlītēja ziņojumapmaiņa, datņu sūtīšana, dzīvo sarunu meklēšana (*SkypeFind*) un meklēšanas dzinis vietu un iestāžu meklēšanai.

Programmatūras izstrādātājs ir *[[Skype Technologies]]*, un šī uzņēmuma galvenais birojs atrodas Luksemburgā, biroji — Londonā, Tallinā, Tartu, Prāgā un Sanhosē. Kopš palaišanas *Skype* bija piedzīvojis milzīgu popularitātes pieaugumu gan bezmaksas, gan maksas pakalpojumos.

## Funkcijas
*Skype* piedāvā dažādas lietošanas funkcijas:
* tūlītēja ziņojumapmaiņa;
* IP balss pārraide;
* videokonferences;
* zvanus no *Skype* uz mobilajiem telefoniem.

## Izmantošana
2017. gadā reģistrēto *Skype* lietotāju skaits sasniedza 1,33 miljardus. Tiek lēsts, ka līdz 2023. gadam to skaits sasniegs 2 miljardus.

## Vēsture
*Skype* 2003. gadā izveidoja zviedrs Niklass Zennstrēms (*Niklas Zennström*) un dānis Januss Frīss (*Janus Friis*). Lietojumprogrammatūras kodu rakstīja igauņu programmētāji Ahti Heinla, Prīts Kasesalu un Jāns Tallins. Sākotnēji plānotais nosaukums bija *Skyper*, kā vārdu *sky* un *peer* salikums, bet tika konstatēts, ka nav pieejami interneta domēni šādam nosaukumam, tādēļ nosaukums tika mainīts, noņemot tajā pēdējo burtu. Pirmā sabiedrībā pieejamā versija tika palaista . 2005. gada septembrī *The Skype Group* par 3,1 miljardu ASV dolāru iegādājās *[[eBay]]*. 2006. gada janvārī tika izveidota videokonferences lietošanas funkcija. 2011. gada maijā par 8,5 miljardiem ASV dolāru to pārpirka *[[Microsoft]]*.

2025. gada februārī Microsoft paziņoja par plāniem 5. maijā pakalpojumu izslēgt pilnībā, lietotājiem piedāvājot pāriet uz Microsoft Teams.

## Atsauces

## Ārējās saites

* 
*
Grīnbergs

**Grīnberga** (, , no *Grün/Green* — 'zaļš' un *Berg* — 'kalns'; sieviešu dzimtē Grīnberga) ir vācu/angļu cilmes uzvārds, kam citās ģermāņu valodās sastopami līdzīgi uzvārdi ar tādu pašu cilmi — Grēnbergs () un Grenbergs (). Cilvēki ar šo uzvārdu:

* Alfrēds Grīnbergs (1893—1940) — latviešu arhitekts;
* Andris Grīnbergs (dzimis 1962) — latviešu skaņu režisors, mūzikas ierakstu producents, tiesu eksperts;
* Artūrs Grīnbergs (dzimis 1996) — latviešu basketbolists;
* Ernests Grīnbergs (1882—1965) — latviešu jurists, sportists, sporta organizators un šahists;
* Ernests Grīnbergs (1889—?) — latviešu tirgotājs, Tautas padomes loceklis;
* Gustavs Grīnbergs (1884—1981) — latviešu strēlnieku un Latvijas virsnieks;
* Jānis Grīnbergs (futbolists) (dzimis 1999) — latviešu futbolists;
* Jānis Grīnbergs (mācītājs) (1869—1923) — latviešu luterāņu mācītājs Pēterburgā;
* Ojārs Grīnbergs (1942—2016) — latviešu dziedātājs;
* Peters Grīnbergs (*Peter Grünberg*; dzimis 1939) — Vācijas fiziķis, Nobela prēmijas laureāts;
* Teodors Grīnbergs (1870—1962) — latviešu luterāņu mācītājs;
* Viesturs Grīnbergs — latviešu mūziķis;
* Villijs Grīnbergs (1897—1941) — padomju militārais darbinieks, pulkvedis.

## Skatīt arī
* Grēnbergs
* Grenbergs
* Grinbergs
* Zaļkalns
* Zelona Gura (agrāk Grīnberga), pilsēta Polijā
Barbarisms

**Barbarismi** (no  (*varvarismós*)) ir nestandarta, valodas sistēmai neatbilstoši vārdi, kas bieži vien ir leksiski aizguvumi no kādas svešvalodas, kam aizguvējvalodā ir literārs sinonīms.

## Barbarismi latviešu valodā
Latviešu valodā par barbarismiem visbiežāk uzskata literārajā valodā nevēlamus aizguvumus. Piemēram: *deķis (sega), zapte (ievārījums), apbižot (apcelt), davaj (aiziet), pufaika (jaka), maika (krekls bez pogām un apkakles), kurtka (jaka), čats (tērzētava), šovs (priekšnesums, izrāde), ok (labi), truba (caurule)*, knapi (tikko), ķisens (spilvens), bode (veikals) utml. Tie ir viena no žargonu parastajām sastāvdaļām.

Barbarismi latviešu valodā tiek ieskaitīti pie stilistiski izmantojamajiem valodas līdzekļiem kā sarunvalodā izmantojami vārdi. Lielākā daļa barbarismu latviešu valodā ir ienākuši no vācu un krievu valodas; ir arī citu valodu cilmes barbarismi, ko izmanto žargonā, piemēram vecie anglicismi: *čoks, čoms, džeks, džonis, štīme, drope, trobelis* u.c. Šis process turpinās — valodā ienāk jauni barbarismi, piemēram, *tīnis* `pusaudzis`, *fans* `līdzjutējs, cienītājs, pielūdzējs`.

### Leksiski kalki
Nereti laika gaitā tos aizstāj latviešu valodā radušies latviski sinonīmi, kas minētos barbarismus aizstājuši: *bilde, bleķis, brūte, dancotājs, deķis, klapatas, kreņķi, pindzele, vinnēt, ziķeris* u.c. šādi veidoti sinonīmi tiek saukti par leksiskiem kalkiem. Jebkurš no minētajiem un protams vēl daudzi citi var tikt izmantoti sarunvalodā. Tomēr barbarismi, piemēram, *taimauts, mačs* u.c. kādi tiek lietoti sporta terminoloģijā, sarunvalodā ir nevēlami.

### Barbarismi ar mainītu nozīmi
Daži no barbarismiem ar laiku ieguvuši īpašu sarunvalodas nozīmi, kas atšķiras no sākotnējās, piemēram, *brūte* `līgava`, tagad tiek lietots ar nozīmi `mīļākā, nenopietna draudzene` (LVV, 143,2.nozīme).

### Latviski atvasinājumi
Tiek lietoti arī latviski atvasinājumi no barbarismiem: *izblamēties, nesmukums, paknaps, piepasēt, piestiķēt, sapumpēt* u.c. Tiem ir tādas pašas funkcijas un izmantojuma iespēja kā neatvasinātiem barbarismiem.

## Atsauces

## Ārējās saites
* Stilistiski izmantojamie valodas līdzekļi
.NET Messenger Service

right
***.NET Messenger Service*** (biežāk pazīstams kā MSN (saīsinājums no **M**icro**s**oft **N**etwork)) ir Microsoft izstrādāta tūlītējas ziņojumapmaiņas sistēma. Tās lietotāju autentifikācijas sistēma izmanto Windows Live ID, kas atļauj katram no jebkuras e-pasta adreses reģistrēties ar Microsoft paroli un sazināties ar citiem internet lietotājiem.

Šis pakalpojums sadarbojas ar Windows XP operētājsistēmu, automātiski ielogojoties tad, kad lietotājs ielogojas Windows XP.
Ekvators

thumb|right|350px|Pasaules karte ar ekvatoru kā sarkanu līniju
**Ekvators** ir iedomāta līnija apkārt Zemeslodei, kas atrodas vienādā attālumā no Ziemeļpola un Dienvidpola. Tā atdala ziemeļu puslodi no dienvidu puslodes. 

Ekvatora platuma grāds ir 0°. Ekvators ir Zemes garākā paralēle un tās garums ir aptuveni 40 075,0 km. Šī īpašība arī nosaka to, ka rotācijas spēku dēļ pie ekvatora priekšmeti un masas izjūt mazāku šķietamo smagumu nekā tuvāk poliem. Zemes rotācija pie ekvatora izraisa arī lielāku lineāro ātrumu, kas sasniedz aptuveni 1670 km/h.

Ekvators ir arī nozīmīga klimatisko procesu robeža. Pie ekvatora saules stari gandrīz vienmēr krīt gandrīz perpendikulāri Zemes virsmai, tādēļ šajā zonā valda pastāvīgi silts klimats un nelielas temperatūras svārstības visa gada garumā. To raksturo augsts gaisa mitrums, intensīvi nokrišņi un liela bioloģiskā daudzveidība. Šeit atrodas tropu lietusmeži, piemēram, Amazones, Sumatras un Kongo baseina džungļi, kas ir vieni no pasaules bagātākajām ekosistēmām.

Ekvators šķērso 13 valstis, tostarp Ekvadoru (no kā arī nosaukums), Kolumbiju, Brazīliju, Kongo Demokrātisko Republiku, Ugandu, Keniju, Somāliju, Maldīvu salu teritoriju un Indonēziju. Tur, kur ekvators iziet cauri cietzemei, bieži tiek izveidoti īpaši objekti, piemiņas zīmes vai tūrisma centri, kas atzīmē precīzu līnijas atrašanās vietu.

Astronomijā ekvators ir svarīgs arī debesu koordinātu sistēmās – tā saucamais debess ekvators ir debesu sfēras projekcija Zemes ekvatoram. Tas kalpo par pamatu debesu platuma mērījumiem un ir būtisks navigācijā, īpaši agrākajās jūras ceļojumu un astronomijas tradīcijās.

## Atsauces

## Ārējās saites
Zobens

[thumb|Zobens attēlots [Pulks (armija)|pulka karogā ]]
**Zobens** ir tuvcīņas aukstais ierocis, kurš veidots no garenas metāla plāksnes ar asām malām un paredzēts ciršanai un parasti arī duršanai. Tā asmens ir garāks kā nazim vai duncim. Tas sastāv no divām daļām — asmens un spala. Gadsimtu laikā dažādu tautu zobenu veidi un to izgatavošanas tehnikas ir mainījušās.

Vārda izcelsme ir saistāma ar jēdzienu *zobs* un tā darbību (*kost*), tātad - nodarīt kaitējumu pretiniekam.

Ap 2000. gadu p.m.ē. pirmie vienkāršie bronzas zobeni tika izgatavoti Ēģiptē. Pirmie dzelzs zobeni tika kalti Grieķijā ap 1100. gadu p.m.ē.

## Skatīt arī

* Gladiuss (īsā zobena paveids Senajā Romā)

## Atsauces

## Ārējās saites
Quake

***Quake*** ir pirmā popularitāti ieguvusī īstā 3D datorspēle, kurā tika izmantoti nevis plakani divdimensiju spraiti, bet poligonāli trīsdimensiju modeļi.

*Quake* ir arī spēles papildinājumi, Quake Mission Pack 1: Scourge of Armagon un Quake Mission Pack 2: Dissolution of Eternity. Šai spēlei arī ir modi, viens no populārākajiem ir Team Fortress.

Spēlei tika izlaists savs skaņu celiņš, ko sarakstīja Trents Reznors no Nine Inch Nails.

## Spēlēšana

Vienspēlētāja režīmā spēlētājam jāmeklē izeju, cīnoties ar daudziem monstriem. Parasti ir pogas, kuras jānospiež, vai atslēgas, ar kurām atvērt durvis pirms izejas sasniegšanas.

*Quake* vienspēlētāja kampaņa ir organizēta četrās atsevišķās epizodēs, kurā katrā ir aptuveni astoņi līmeņi (katrā ir arī slepens līmenis). Kad priekšmeti tiek savākti, tie tiek pārnesti uz nākamo līmeni. Ja spēlētājs nomirst, viņam ir jāsāk līmenis no sākuma. Tomēr spēli var saglabāt jebkurā laikā.

## Stāsts

Spēlētājs kļūst par nenosauktu varoni, ko iesūtīja portālā, lai apturētu pretinieku ar kodēto nosaukumu *Quake*. Pirms tam valdība eksperimentēja ar teleportācijas tehnoloģijām, un ienaidnieks darīja to pašu. Abas sistēmas savienojās, un ienaidnieks to izmantoja, lai sūtītu pret cilvēkiem *nāves vienības*, lai pārbaudītu cilvēku kaujas spējas. Vienīgais šo notikumu pārdzīvojušais varonis ir spēlētājs, kuram ir jācīnās tālāk, sākot pirmo no četrām epizodēm, kas sākas no cilvēka pārvaldītas, taču ienaidnieka ielenktas militārās bāzes. Vēlāk spēle norisinās arī citās dimensijās.
Blood

***Blood*** ir *[[Monolith Productions]]* izstrādāta un *[[GT Interactive]]* 1997. gada 31. maijā izdota pirmās personas šaujamspēle.

## Sižets
*Blood* norisinās nenoteiktā laika periodā, atspoguļojot senos Rietumus. Nekur spēles dokumentācijā nav minēts specifisks laiks vai vieta, bet spēles turpinājumā ***Blood II:The Chosen*** teikts, ka *Blood* darbība norisinās 1928. gadā. Šeit zinātniskās fantastikas elementi savienoti ar reālām tehnoloģijām un daudzi elementi ir anahronismi, ieskaitot ieročus, popkultūras norādes un citas detaļas.

Spēles varonis (jeb antivaronis) ir vīrs, ko sauc Keilebs (*Caleb*) (balss — Stefans Veite (), kad augstākais komandieris no kulta, saukta par "Kabalu", aizmirstā dieva Černoboga (*Tchernobog*) pielūdzēji (balss — *Monolith* galva Džeisons Holls (), kurš bija pieminēts vienkārši kā "Balss". Spēles fona stāsts nebija tik precīzs pašā spēlē, *Monolith* interneta lapa un *readme* teksta dokuments pasniedza pāris faktus, zināmus par Keileba agro karjeru.

Jau pazīstams kā nežēlīgs šāvējs vēlā 19. gadsimta amerikāņu rietumos, Keilebs pievienojās Kabalam 1871. gadā pēc tikšanās ar Ofēliju Praisu (), sievieti, kas, iespējams, noslepkavoja savu vīru un bērnus, pirms pievienojās Kabalam; ir minēts, ka vēlāk Keilebs kļuva par viņas mīlestību. Kopā viņi izveidoja augstāko apli tumšajā kultā, "Izredzētie", līdzko visi četri biedri no Izredzētajiem bija nodoti un nogalināti. Černobogs viņiem neminēja par kādu izgāšanos dieva vārdā viņš viņus nogalinās. Pēc neminēta gadu daudzuma, izsakot "Es dzīvoju...ATKAL!," (viena no daudzām rindām Keilebs lieto no filmas Tumsas Armija () Keilebs mistiski pieceļas no sava kapa meklējot atriebību un atbildes.

Ģērbies melnā mētelī un platmalē, viņa acis mirdz sarkanā krāsā, Keilebs nekavējoties sāk savus meklējumus, pārņemot pasauli ar Černoboga pakalpiņiem. Keilebs ir cinisks, sarkastisks vīrs ar stipru noslieci uz sadismu, izbaudot jebkā nogalināšanu, kas varētu traucēt viņa meklējumus. Tomēr viņa "bauda sāpēs" acīmredzami vairs nepadara viņu par patiesu varoni, viņam tomēr ir nelielas attieksmes izmaiņas starp *Blood* un turpinājumu *Blood II*, kur viņš sāk izrādīt vairāk iecietības pret nevainīgiem cilvēkiem.
Zalkša zīme

200px|right|thumb|Zalkša zīme
**Zalkša zīme** baltu ticējumos ir gudrības un zintniecības simbols. Zalktis saistīts ar veļu pasauli, ar mirušo ļaužu dvēselēm. Zalktis tiek uzskatīts par svētu un sargājamu dzīvnieku. Kas noķerot sarkano vai balto zalkti, izvārot un apēdot, tas varot redzēt mūsu nomirušos senčus un saprast viņu valodu. Zalkša zīme nes arī zināmu tuvību Māras pasaulei. Par vienu no Māras simboliem to varētu dēvēt tāpēc, ka čūska nereti tēlaini apzīmē pašu Māru. Visbiežāk zalkša zīme sastopama jostās, prievītēs, cimdos un citos sieviešu apģērba gabalos. Pēc uzbūves zalktis ir radniecīgs ugunskrusta zīmei, tomēr, krustojot zalkša zīmes, nav iespējams iegūt ugunskrustu, kā tas nereti un kļūdaini tiek uzskatīts.
Baltu tautu ticējumos zalktim piedēvēta auglības veicinātāja loma lopu laidarā un sētā. Zalktis minēts visbiežāk teikās un pasakās, bet mazāk tautasdziesmās. Lai gan zalktis baltu mitoloģijā ieņem vienu no centrālajām vietām, tā kaulā grieztās skulptūras parādās vēlajā neolītā. Domājams, viduslaikos zalkša kults turpināja attīstīties un izplatīties. Zalkša zīmei tika ierādīta nopietna vieta ornamentā. Savas izstieptās formas dēļ zalktis īpaši piemērots raksta joslā. Raksta joslu kompozīcijās tas tiek kārtots miju rindā ar krustiņu un jumtiņu. Plastiskās formas zalktis attēlots kniepķeņu un dažādu piekariņu metāla starploceklīšos, kalto dzelzs svečturu zaru vijumos, kā arī keramikas vāžu osiņās un svečturu veidojumos.

## Atsauces
ETraxis

***eTraxis*** ir bezmaksas ierakstu vadības tīmekļa sistēma, kas tiek izplatīta pēc GPL v2 licences. 
Vispopulārākais sistēmas lietojums ir kļūdu jeb defektu kontrole. *eTraxis* lietotājs var izveidot jebkādu kontrolējamo elementu dzīves ciklu, tādējādi sistēma var tikt izmantota jebkādu datu pārvaldīšanai un novērošanai.

## Pamatiespējas

* Nav atkarīgs no operētājsistēmas
* *[[MySQL]]*, *[[PostgreSQL]]*, *[[MSSQL]]* un *[[Oracle datu bāze|Oracle]]* atbalsts
* *[[Active Directory]]* (LDAP) atbalsts
* Daudzvalodība (jebkurā ierakstā var būt teksts vairākās valodās)
* Lokalizēšanas iespējas (jau ir pieejamas angļu, latviešu un krievu valodas)
* Ierakstu lietotājlekāli
* Elastīga lietotāju atļauju pārvaldīšana
* Plaši ierakstu filtri
* Ierakstu attēlošana
* e-pasta paziņojumi
* Parakstīšanās uz paziņojumiem
* Atgādinājumi
* Grafiskās projektu metrikas
* Eksportēšana uz CSV
* Notikumu un izmaiņu vēsture
* Lietotāju komentāri foruma stilā
* Binārās piesaistnes

## Saites
* ''eTraxis'' tīmekļa vietne